
Bevezető és a feltételek elfogadása

Jelen Általános Szerződési Feltételek (a továbbiakban: ÁSZF) a Cashletics mobilalkalmazás és a kapcsolódó szolgáltatások használatának szabályait rögzítik.
A felhasználó az alkalmazás letöltésével, regisztrációjával, illetve használatával elfogadja a jelen ÁSZF-et, az Adatkezelési Tájékoztatót (AT-001), valamint az alkalmazás egyéb ide vonatkozó szabályzatait.
A Cashletics személyes pénzügyi nyilvántartást, megtakarítási célok kezelését, napi aktivitás követését és játékosított motivációt támogató alkalmazás.
A Cashletics NEM minősül banknak, pénzügyi intézménynek, befektetési tanácsadónak, könyvelőnek vagy adótanácsadónak. A felhasználó az alkalmazásban rögzített adatok és kimutatások alapján hozott döntéseiért kizárólag maga felel.

1. Szolgáltató adatai

	Szolgáltató neve
	Mózer Ferenc

	Gazdálkodási forma
	Egyéni vállalkozó (EV)

	Székhely / levelezési cím
	6044 Kecskemét, Hetény-Belsőnyír 268/2.

	EV nyilvántartási szám
	58145155

	Adószám
	41905517-1-23 | Közösségi adószám: HU41905517

	Kapcsolattartó / support e-mail
	support@cashleticsapp.com

	Adatvédelmi e-mail
	privacy@cashleticsapp.com

	Jogi e-mail
	legal@cashleticsapp.com

	Support telefon
	+36 30 728 4422

	Honlap
	https://cashleticsapp.com/legal.php

	Ügyfélszolgálat válaszadás
	30 napon belül



2. Fogalmak

	Fogalom
	Meghatározás

	Alkalmazás
	A Cashletics mobilalkalmazás, frissítései, kapcsolódó webes oldalak (cashleticsapp.com) és támogató szolgáltatásai.

	Felhasználó
	Minden természetes személy, aki az alkalmazást telepíti, eléri vagy használja.

	Fiók
	A felhasználóhoz kapcsolódó egyedi profil az alkalmazáson belül.

	Ingyenes verzió
	Az alkalmazás díjmentes alapfunkciói, reklámokkal.

	Pro előfizetés
	Visszatérő díjas prémium csomag — reklámmentesen, kibővített funkciókkal.

	XP (Tapasztalatpont)
	Belső alkalmazáspont, amely a felhasználó fejlődését méri.

	CP (Cashletics Pont)
	Belső alkalmazáspont, amely játékos célokat szolgál. A CP nem pénz és nem pénzegyenérték, készpénzre nem váltható, más felhasználóra nem ruházható át. CP csak az alkalmazás használatával szerezhető, pénzért nem vásárolható. A CP kizárólag a saját fiók Pro-idejére váltható; részvételi jegyre nem váltható.

	Részvételi jegy
	A nyereményjáték-kampányokban való nevezésre jogosító, az alkalmazásban nyilvántartott egység. Az alkalmazásban egyféle részvételi jegy szerezhető. Kizárólag a 8.3 pontban felsorolt ingyenes tevékenységekért jár; pénzért, CP-ért, Piggy Coinért, reklám megtekintéséért vagy a Pro-előfizetésért nem szerezhető.

	Platformszolgáltató
	Google Play Store (Android), Apple App Store (iOS — tervezett).



3. A szolgáltatás tárgya és jellege

A Cashletics célja, hogy átlátható módon segítse a felhasználót bevételei és kiadásai rögzítésében, megtakarítási céljai követésében, napi aktivitásának nyilvántartásában és motivációs kihívások teljesítésében.
Az alkalmazás kifejezetten NEM:
1. fér hozzá közvetlenül a felhasználó bankfiókjához
1. kezel valódi pénzt, és nem indít banki tranzakciót
1. nyújt pénzügyi, befektetési, adózási vagy hitelesítési tanácsadást
1. hitelesítési eszköz banki ügyletek során

A szolgáltatás keretein belül a felhasználó elérhetők: pénzügyi nyilvántartás, megtakarítási célok, lépésszámlálás, játékos motivációs rendszer (kihívások, pontok, ranglista), értesítések, statisztikák és promóciók. Az egyes funkciók régiótól, platformtól és fejlesztési állapottól függhetnek.

4. Regisztráció, fiókhasználat és jogosultság

A szolgáltatás használatához fiók létrehozása szükséges. A regisztráció történhet e-mail címmel és jelszóval, vagy Google-fiókkal. A regisztráció során a felhasználónak el kell fogadnia jelen ÁSZF-et és az Adatkezelési Tájékoztatót.

A fiókra vonatkozó szabályok:
1. A felhasználó felelős fiókja biztonságáért és jelszava bizalmasságáért.
1. A fiók nem átruházható, nem értékesíthető és nem adható kölcsön.
1. Egy felhasználóhoz egy fiók tartozhat.
1. A Szolgáltató jogosult jogsértő, visszaélő vagy hamis adattal regisztrált fiókot felfüggeszteni vagy törölni.

5. Ingyenes verzió és Pro előfizetés

	Funkció
	Ingyenes verzió
	Pro verzió

	Alapfunkciók (nyilvántartás, célok)
	✅ igen
	✅ igen

	Lépésszámlálás
	✅ igen
	✅ igen

	Játékosítás (XP, CP, kihívások, részvételi jegy)
	✅ igen
	✅ igen — azonos feltételekkel, a pénzügyi célok jóváhagyásának kivételével (lent)

	Önkéntes jutalmazott reklám
	✅ igen
	❌ nem

	Automatikus reklám (9. pont)
	✅ legfeljebb 5 + 5 naponta
	❌ nem (reklámmentesség)

	Pénzügyi funkciók: fizetésig számolt keret, előfizetés-figyelő, személyes havi összesítő
	❌ nem
	✅ igen

	Részletes elemzések; PDF-, CSV- és Excel-export
	❌ nem
	✅ igen

	Pénzügyi projektek létrehozása
	havonta egy új projekt
	korlátlan

	Pénzügyi célok heti jutalmazott jóváhagyása
	hetente egy
	hetente három

	Prémium avatárok
	❌ nem
	✅ igen

	Pro jelvény
	❌ nem
	✅ igen


A Pro nem ad jutalomszorzót, extra szerencsekerék-pörgetést, részvételi jegyet vagy XP-előnyt. A pénzügyi célok második és harmadik heti jutalmazott jóváhagyása XP-t nem ad, CP-t adhat; a CP részvételi jegyre nem váltható.

5.1 Előfizetés feltételei
1. Az előfizetést a Google Play Store (Android) kezeli.
1. iOS App Store előfizetés jelenleg nem elérhető. Az iOS-verzió indulásakor az ÁSZF frissítésre kerül.
1. Az előfizetés árai: PRO havi 3,99 USD; PRO éves 29,99 USD; Lifetime (500 db limitált) 99,99 USD. A pontos helyi árakat a Google Play Console / App Store határozza meg. Pro-idő CP-ért is váltható: 300 CP = 3 nap, 650 CP = 7 nap, 2 200 CP = 30 nap. A CP-ből váltott Pro-idő meghosszabbítható; aktív fizetős Pro-előfizetés, próbaidő vagy Lifetime mellett CP-ből Pro-idő nem váltható. CP-csomag nem vásárolható.
1. Az előfizetés automatikusan megújul, hacsak a felhasználó azt a megújulási időszak előtt lemondja.

5.2 Lemondás feltételei
Az előfizetés lemondása kizárólag a Platformszolgáltató rendszerén keresztül történik. A Szolgáltató az előfizetési díjakat nem kezeli és nem téríti vissza.
1. Android: Google Play → Fiók → Előfizetések → Cashletics → Lemondás
1. iOS App Store előfizetés jelenleg nem elérhető; az iOS lemondási folyamat az iOS-verzió indulásakor kerül rögzítésre.
A lemondás az aktuális előfizetési időszak végéig hatályos — az eseté már megfizetett díj nem térül vissza. A visszatérítési kérelmeket a Platformszolgáltató értékeli.

5.3 Elállási és felmondási jog — fogyasztói tájékoztatás
A Pro előfizetésre vonatkozó, díjfizetéssel járó szerződés a Platformszolgáltatóval (Google Play) jön létre: a díjat a Platformszolgáltató szedi be, és a visszatérítésről is a Platformszolgáltató dönt (5.1–5.2. pont). Az elállási, illetve felmondási jog gyakorlása és a visszatérítés ezért a Platformszolgáltató rendszerén keresztül, annak szerződési feltételei és visszatérítési szabályzata szerint történik.
A fogyasztó és a vállalkozás közötti szerződések részletes szabályairól szóló 45/2014. (II. 26.) Korm. rendelet 20. §-a alapján a fogyasztót a távollévők között kötött, szolgáltatás nyújtására irányuló szerződés esetén a szerződés megkötésének napjától számított tizennégy napon belül indokolás nélküli elállási jog — a teljesítés megkezdését követően pedig felmondási jog — illeti meg.
A 45/2014. (II. 26.) Korm. rendelet 29. § (1) bekezdés m) pontja szerint a fogyasztó ezt a jogát nem gyakorolhatja a nem tárgyi adathordozón nyújtott digitális tartalom tekintetében, ha a vállalkozás a fogyasztó kifejezett, előzetes beleegyezésével kezdte meg a teljesítést, és a fogyasztó e beleegyezésével egyidejűleg nyilatkozott annak tudomásul vételéről, hogy a teljesítés megkezdését követően elveszíti a 20. § szerinti jogát, továbbá a vállalkozás visszaigazolást küldött a fogyasztó részére. A Pro előfizetés a vásárlás visszaigazolását követően azonnal aktiválódik, azaz a teljesítés a szerződés megkötésekor megkezdődik; azt, hogy a vásárlási folyamatban a fogyasztó tesz-e ilyen nyilatkozatot és kap-e visszaigazolást, a Platformszolgáltató feltételei határozzák meg.
Ha a fogyasztó a Szolgáltatóval közvetlenül köt díjfizetéssel járó szerződést, elállási vagy felmondási szándékát a 45/2014. (II. 26.) Korm. rendelet 22. § (1) bekezdése szerint erre vonatkozó egyértelmű nyilatkozattal — a rendelet 2. mellékletében foglalt nyilatkozatminta felhasználásával is — a support@cashleticsapp.com címen közölheti. A Szolgáltató a nyilatkozat beérkezését haladéktalanul visszaigazolja, és a fogyasztó által ellenszolgáltatásként megfizetett teljes összeget haladéktalanul, de legkésőbb az elállásról való tudomásszerzésétől számított tizennégy napon belül visszatéríti (23. § (1) bekezdés).
Az ingyenes verzió használata nem keletkeztet díjfizetési kötelezettséget, ezért arra elállási jog nem értelmezhető; a fiók ettől függetlenül bármikor törölhető.
6. Korlátozás és életkor-feltétel

Az alkalmazás kizárólag 16 éves vagy idősebb felhasználók számára igénybe vehető. Ez a korlátás az alábbi okokból érvényes:
1. GDPR 8. cikk: a 16 év alatti személyek személyes adatainak kezeléséhez szülői / törvényes képviselői hozzájárulás szükséges.
1. Google Play Families Policy: pénzügyi adat és egészségügyi adat kezelése automatikusan kizárja a kiskorú célközönséget.
1. Az alkalmazás pénzügyi takarékossági tartalmakat közvetít, amelyek 16 év alattiak számára nem megfelelőek.

A regisztráció során a felhasználó nyilatkozik arról, hogy betöltötte 16. életévét. Hamis nyilatkozat esetén a Szolgáltató jogosult a fiókot azonnali hatállyal törölni.

7. Banki értesítés-olvasás funkció

Az alkalmazás opcionálisan — kizárólag a felhasználó explicit engedélyével — banki és fizetési értesítések szövegéből segít a kiadások felismerésében.

Fontos feltételek:
1. Az alkalmazás CSAK az értesítés szövegét olvassa — a felhasználó bankfiókjához, számlaszámához, egyenlegéhez, PIN kódjához NEM fér hozzá.
1. A banki értesítés-olvasás funkció külön hozzájáruláshoz kötött (BH-001) és bármikor kikapcsolható.
1. Az értesítésből felismert tétel a felhasználó által ellenőrizhető, módosítható vagy törölhető.
1. A funkció Google Play Financial Data policy-val kompatibilis.

8. Játékosítási rendszer — a pontok jogi státusza

Az alkalmazás játékos motivációs rendszert tartalmaz (XP, CP, érmék, jelvények). Ezek jogi státuszáról az alábbiak kifejezetten rögzítendők:

	Elem
	Jogi minősítés

	XP (Tapasztalatpont)
	NEM pénz, NEM pénzegyenérték, NEM váltható készpénzre vagy bármilyen fizetési eszközre

	CP (Cashletics Pont)
	Belső alkalmazáspont, amely játékos célokat szolgál. A CP nem pénz és nem pénzegyenérték, készpénzre nem váltható, más felhasználóra nem ruházható át. CP csak az alkalmazás használatával szerezhető, pénzért nem vásárolható. A CP kizárólag a saját fiók Pro-idejére váltható; részvételi jegyre nem váltható.

	Érmék
	Kizárólag vizuális jutalom, NEM pénzügyi követelés

	Jelvények
	Kizárólag vizuális/státusz elem, NEM pénzügyi követelés



A pontok és jelvények NEM jelentenek pénzügyi kötelezettségvállalást a Szolgáltató részéről. A Szolgáltató fenntartja a jogát az alkalmazáson belüli pont- és jutalom-mechanizmus megváltoztatására, a már megszerzett pontok értékét azonban nem csökkenti visszaható erővel.

8.1 Napi szerencsekerék
A napi szerencsekerék játékos motivációs funkció. A szerencsekerék CP-t vagy XP-t ad; az alapjutalom 5, 10 vagy 25 CP, illetve 5, 10 vagy 25 XP. Részvételi jegy és készpénz nem nyerhető. A részvétel ingyenes — nincs pénzügyi ellenszolgáltatás-kötelezettség —, és a Pro-előfizetés további pörgetést nem ad. Reklám megtekintése sem ad további pörgetést. A szerencsekerék az 1991. évi XXXIV. tv. hatálya alá nem esik. Bővebb indoklás: PR-001.

8.2 A PiggyRun minijáték, a Piggy Coin, a játékpénz és a szezon
A PiggyRun minijáték. A PiggyRun a Cashletics alkalmazásba integrált, a felhasználói fiókhoz kapcsolódó ügyességi minijáték; használata nem igényel külön regisztrációt és önkéntes. A játékkal XP, CP és Piggy Coin szerezhető, előre közölt feltételek és szerveroldali limitek szerint; a jutalom kizárólag érvényes, szerveroldalon ellenőrzött futamlezárás alapján kerül jóváírásra. A PiggyRun játéka részvételi jegyet nem ad; a PiggyRun megnyitása kizárólag a 8.3 pont b) és c) alpontja szerint számít.
Piggy Coin. A PiggyRun belső játékegysége a Piggy Coin, amely nem pénz, nem elektronikus pénz és készpénzre nem váltható. Piggy Coin kizárólag játékkal szerezhető; pénzért, csomagban vagy CP-ért nem vásárolható. A szabályosan, szerveroldalon igazoltan szerzett Piggy Coin a közzétett szabályok és limitek szerint CP-re váltható.
Játékpénz és szezon. A PiggyRun világaiban játékpénz (világpénz) is szerezhető; ez nem pénz, nem váltható CP-re, Piggy Coinra vagy részvételi jegyre. A szezon tényleges lezárásakor, az új szezon indulásával a szezonhaladás és az átvételi jelölések újraindulnak, és a korábbi szezon át nem vett szezonkihívás-jutalma elvész; a már jóváírt játékpénz és a megszerzett tárgyak megmaradnak. A havi kaland már megszerzett végjutalma a kaland archívumában később is átvehető. A havi bér, költség és tartozás játékbeli elszámolása a játékpénz-egyenleget módosíthatja.
Kedvezményes programok. Reklám megtekintésével egyes programok és világváltások féláron is elérhetők. A kedvezményes és a teljes árú út ugyanazt a jutalmat adja; részvételi jegyet egyik sem ad.
Jutalomcsomagok. A PiggyRunban játékkal megszerzett láda megmarad; Piggy Coint, játéktárgyat vagy mindkettőt adhat. A láda részvételi jegyet nem tartalmaz.
8.3 Részvételi jegy szerzése
Részvételi jegy kizárólag az alábbi ingyenes tevékenységekért jár, tevékenységenként egy jegy:
a) a Cashletics megnyitása egy naptári hét mind a hét napján (hetente egy jegy);
b) a PiggyRun megnyitása egy naptári hét mind a hét napján (hetente egy további jegy);
c) a Cashletics vagy a PiggyRun megnyitása egy naptári hónap legalább 15 különböző napján (havonta egy jegy);
d) az alkalmazás bemutatójának első befejezése (egyszer).
A c) pont alkalmazásában egy napnak az számít, ha a felhasználó az adott budapesti naptári napon megnyitja a Cashleticset vagy a PiggyRunt; ugyanaz a nap egyszer számít, akkor is, ha mindkettőt megnyitja. Az a) és a b) pontnál a megnevezett alkalmazás megnyitása számít; ugyanaz a nap mindkét heti jegybe beszámít. A jegy megszerzéséhez nem szükséges lépésadat, egészségügyi engedély, pénzügyi bejegyzés, reklám megtekintése vagy fizetés, és a feltételek az ingyenes és a Pro-felhasználóra azonosak. A Szolgáltató további jegyforrást csak a jelen ÁSZF módosításával, a 14. pont szerinti értesítés után vezethet be. Az a)–d) pont szerinti jegyszerzés indulásának napját a Szolgáltató előzetesen, az alkalmazásban és e-mailben közli. Az indulás előtt végzett tevékenység részvételi jegyet nem ad.
8.4 Ajánlás
A felhasználó meghívókóddal más személyt hívhat meg az alkalmazásba. Ha a meghívott a kóddal regisztrál, a meghívó és a meghívott meghívott fiókonként egyszer 50 CP-t kap; XP és részvételi jegy nem jár. Saját fiók meghívása, több fiók létrehozása vagy a kód más visszaélésszerű használata a jutalmat kizárja. A kód kézzel is megadható, vagy a Google Play telepítési hivatkozása adja át; az alkalmazás a névjegyzékhez nem fér hozzá. A meghívó a meghívottakról csak darabszámot és a kapott CP összegét látja. Az ajánlás önkéntes, az alkalmazás használatának nem feltétele.
8.5 Bolt
Az alkalmazás boltjában kizárólag előre megnevezett megjelenési elemek (karakter, kiegészítő, házdísz) vásárolhatók a Google Play rendszerén keresztül. A megjelenési elem nem ad CP-t, Piggy Coint, részvételi jegyet, XP-t vagy játékbeli előrehaladást, és a ranglistán nem jelent előnyt. Az árakat a Google Play határozza meg; a vásárlásra az 5.3 pont fogyasztói tájékoztatása megfelelően irányadó.
9. Reklámok és AdMob

Az ingyenes verzióban a Google AdMob SDK segítségével reklámok jelennek meg: a felhasználó által elindított, önkéntes jutalmazott reklám (9.1) és automatikus reklám. Automatikus reklám naponta legfeljebb öt jelenhet meg a Cashleticsben és legfeljebb öt a PiggyRunban, legalább 120 másodperc aktív használat és két, a szerveren igazolt érdemi művelet után, természetes szünetben; az alkalmazás megnyitásakor, adatbevitel, a bemutató, a jegyfolyamat és a PiggyRun-futam közben nem jelenik meg. Reklám csak akkor jelenik meg, ha a felhasználó ehhez az Adatkezelési tájékoztató és a Süti és követési szabályzat (CK-001) szerint hozzájárult. A Pro-felhasználók reklámmentesen használják az alkalmazást.

9.1 Jutalmazott reklám és CP-jutalom
Egyes helyeken a felhasználó önként jutalmazott reklámot tekinthet meg. Fontos feltételek:
1. A jutalmazott reklám megtekintése NEM kötelező — semmilyen funkció, küldetés vagy kihívás nem feltételezi.
1. Jutalom: igazolt, végignézett reklámonként 5 CP. Napi, heti vagy havi darabkorlát nincs; ugyanazért a megtekintésért a jutalom egyszer jár, és csak a reklámszolgáltató hiteles igazolása alapján.
1. Reklám megtekintéséért részvételi jegy, XP és szerencsekerék-pörgetés nem jár.
1. A CP nem pénz, nem váltható készpénzre (ld. 8. pont).

9.2 AdMob adatkezelés
Az AdMob (Google LLC) önálló adatfeldolgozóként működik. Adatkezelési részletek: AT-001 és DPA-001.

10. Ranglista és nyilvánossá tett adatok

10.1 PiggyRun-ranglista
A PiggyRun-ranglista a játék része, és azokat a felhasználókat mutatja, akik a PiggyRunnal játszottak. A ranglistán a felhasználó által beállított játékosbecenév — ha nincs beállított becenév, a rendszer által generált becenév —, a választott karakter, a pontszám, a pálya és a helyezés, valamint lépésre vagy egészségre nem utaló érmek és jelvények jelennek meg. Az alkalmazás e-mail-címet vagy annak részét, fényképet, pénzügyi adatot, lépésadatot vagy egészségügyi adatot nem jelenít meg. A beállított becenevet a többi felhasználó látja, ezért abban a felhasználó ne adja meg a valódi nevét vagy más, őt azonosító adatot. A ranglista csak az alkalmazáson belül látható. A felhasználó a PiggyRun első használata előtt tájékoztatást kap róla. A „Barátok” nézetben a felhasználó által korábban felvett barát nulla heti ponttal is megjelenhet.
10.2 XP-ranglista
Az alkalmazás XP-ranglistát tartalmazhat, amelyen a felhasználó felhasználóneve, avatárja és pontszáma az alkalmazáson belül más felhasználók számára megjelenhet. Fontos feltételek:
1. Az XP-ranglistán való megjelenéshez a felhasználó kifejezett hozzájárulása szükséges.
1. Érzékeny személyes adat (valódi név, e-mail cím, pénzügyi adat, egészségügyi adat) nyilvánosan NEM jelenik meg.
1. A felhasználó bármikor kitérhet az XP-ranglistáról és hozzájárulását visszavonhatja.
1. A felhasználónév megváltoztatásakor az XP-ranglista bejegyzése is frissül.
1. A belépési jelvények megosztásához külön hozzájárulás kell.

11. Nyeremények és promóciók

Az alkalmazás tárgyi nyereményeket kínálhatnak sorsolásos promóciók keretében. Az alábbiak minden promócióra kötelező érvénnyel vonatkoznak:
1. Készpénz-nyeremény soha nem kínált — kizárólag tárgyi nyeremény adható.
1. A belső pontok (XP, CP, érmék) nem válthatók pénzre.
1. A nyereményjáték-kampányban részvételi jeggyel lehet nevezni. A részvételi jegy kizárólag a 8.3 pont szerinti ingyenes tevékenységekért jár; fizetés, Pro-előfizetés, CP, Piggy Coin vagy reklám megtekintése jegyhez nem vezet.
1. Minden promócióhoz külön részvételi feltételek kerülnek közzétételre (PR-001 szabályzat keretein belül).
1. A nyertes kiválasztása dokumentált, véletlen-alapú sorsolással történik.
1. A nyereményjátékban való részvétel NEM kötött reklám megtekintéséhez.

12. Szellemi tulajdon

A Cashletics alkalmazás, grafika, szövegek, logó, és a kapcsolódó tartalmak a Szolgáltató kizárólagos szellemi tulajdonát képezik, és szerzői jogi védelem alatt állnak. A felhasználó az alkalmazás használatára korlátozott, át nem ruházható licencet kap.
Tilos: az alkalmazás másolása, módosítása, fordított fejlesztése (reverz engineering), terjesztése vagy kereskedelmi célú használata.

13. Felelősségkorlátozás

A Szolgáltató kizárja felelősségét az alábbi esetekben:
1. A felhasználó által az alkalmazásba bevitt adatok pontatlanságából eredő kár
1. A tájékoztató jellegű pénzügyi kimutatások alapján hozott pénzügyi döntések következményei
1. Az alkalmazás átmeneti elérhetetlensége (karbantartás, technikai hiba)
1. Harmadik fél platformjai (Google Play, Apple App Store, Firebase, AdMob) működéséből eredő károk
1. A felhasználó eszközén vagy fiókjában bekövetkező biztonsági esemény, amelyet a Szolgáltató nem okozott

A Szolgáltató felelőssége legfeljebb a felhasználó által az adott előfizetési időszakban megfizetett összeg erejéig terjed. A jelen pont szerinti korlátozás nem terjed ki a szándékosan vagy súlyos gondatlansággal okozott károkra, az emberi életet, testi épséget vagy egészséget megkárosító szerződésszegésért való felelősségre, továbbá a GDPR 82. cikke szerinti, az érintettekkel szemben fennálló felelősségre. Ingyenes használat esetén a Szolgáltató felelőssége a jogszabály által megengedett legkisebb mértékre korlátozódik.

14. Az ÁSZF módosítása

A Szolgáltató jelen ÁSZF-et egyoldalúan akkor módosíthatja, ha azt jogszabályváltozás, hatósági vagy bírósági döntés, a szolgáltatás műszaki feltételeinek vagy tartalmának megváltozása, illetve a Platformszolgáltató feltételeinek változása indokolja. A módosításról a felhasználót legalább 15 nappal korábban értesíti e-mailen vagy az alkalmazáson belül. A módosított feltételeket a felhasználó a hatálybalépés után az alkalmazás első megnyitásakor kifejezetten fogadja el; elfogadásuk nélkül az alkalmazás nem használható tovább. Ha a módosítást nem fogadja el, a hatálybalépés előtt a Platformszolgáltató rendszerén keresztül megszüntetheti az előfizetését, illetve törölheti a fiókját; a fiók törlését a privacy@cashleticsapp.com címen is kérheti.

15. Vitarendezés és irányadó jog

Jelen ÁSZF-re és az abból keletkező jogvitákra a magyar jog irányadó. A felek elsődlegesen békés úton rendezik vitájukat. Ha ez nem vezet eredményre, az illetékes magyar bíróság előtt jogosult érdekeiket védeni.

Fogyasztói jogérvényesítés: a felhasználó panasszal fordulhat a lakóhelye szerint illetékes Békéltető Testülethez, valamint a Fogyasztóvédelmi Hatósághoz.

Fogyasztói jogvita esetén a felhasználó a lakóhelye szerint illetékes békéltető testülethez vagy a fogyasztóvédelmi hatósághoz fordulhat. (Az EU online vitarendezési (ODR) platformja 2025. július 20-án megszűnt, ezért a jelen ÁSZF ODR-hivatkozást nem tartalmaz.)

16. Záró rendelkezések

1. Ha jelen ÁSZF bármely rendelkezése érvénytelen vagy végrehajthatatlanná válik, ez a többi rendelkezés érvényességét nem érinti.
1. A jelen ÁSZF magyar és angol (ASZF-001-EN) nyelven érhető el. Az EN verzió eltérése esetén a MAGYAR SZÖVEG AZ IRÁNYADÓ.
1. Az ÁSZF hatályos szövege folyamatosan elérhető: https://cashleticsapp.com/legal.php?slug=aszf
17. Átmeneti rendelkezések a 2026. november 28-i módosításhoz
1. 17.1 A 2026. november 28. előtt szerzett CP megmarad, és a hatálybalépéstől a saját fiók Pro-idejére váltható.
1. 17.2 Az ingyenesen szerzett CP — ideértve a jutalmazott reklámért kapott CP-t is — részvételi jegyre utoljára 2026. november 27-én 23:59-ig (budapesti idő) váltható. A vásárolt CP részvételi jegyre nem váltható.
1. 17.3 A 2026. november 28. előtt szerzett részvételi jegyek — eredetüktől függetlenül, ideértve a szerencsekerékből és a CP-ből váltott Pro-időből származókat is — érvényesek maradnak, és a hatálybalépés után meghirdetett kampányokban az adott kampány feltételei szerint, a PR-001 4.3 pontja szerint felhasználhatók. A sima jegyek ezüst vagy arany jegyre 2026. november 28-tól nem válthatók. Hogy a korábbi jegy egy kampányban felhasználható-e, az adott kampány feltételei határozzák meg; ezt előre nem tudjuk garantálni. A megtartott CP Pro-időre használható.
1. 17.4 A 2026. november 28. előtt leadott nevezéseket az akkor hatályos szabályok szerint sorsoljuk.
1. 17.5 A CP-ből váltott Pro-idő a lejáratáig fut, de 2026. november 28-tól extra szerencsekerék-pörgetést és részvételi jegyet nem ad.
1. 17.6 Ha a CP-csomagok értékesítésének 2026. november 5-i leállítása előtt vásárlás történt volna, azt a Szolgáltató egyedileg, a felhasználó hátránya nélkül rendezi. (2026. november 5-ig a Google Play-kimutatás szerint fizetős rendelés nem volt.)
1. 17.7 2026. november 28-ig nyereményjáték-kampány nem indul.
1. 17.8 Ha a felhasználó fizetős Pro-előfizetéssel rendelkezik, és a módosítás számára hátrányos, a hatálybalépéstől számított 30 napon belül az előfizetést díjmentesen megszüntetheti; ehhez a support@cashleticsapp.com címre kell írnia.

Verziókezelés és változáskövetés

A. Verziótörténet
	Verzió
	Dátum
	Változtatás
	Jóváhagyta

	v1.5
	2026
	Első kiadás — végleges
	Dr. Crespo Zsuzsanna

	v1.7
	2026. augusztus 1.
	Sybell székhely javítása (DPA-001); DPA-002 3.6 incidens-bejelentés szűkítése + nem korlátozható felelősségi kategóriák; DPA-003 felelősségkorlátozás (12 havi díj, min. 500.000 Ft); publikálási dátum frissítése
	Dr. Crespo Zsuzsanna

	v1.8
	2026. augusztus 1.
	Zsuzsa jóváhagyása átvezetve (DPIA-001, LIA-001, PR-001 lektorálva; DPA-002 3.6 + felelősségi keret; DPA-003 felelősségkorlátozás). Aláírások folyamatban.
	Dr. Crespo Zsuzsanna

	v1.9
	2026. augusztus 1.
	PiggyRun minijáték, Piggy Coin, részvételi jegytípusok (sima/ezüst/arany) és véletlenszerű jutalomcsomagok (ládák) szabályozása; láda szerencsejáték-jogi minősítése jóváhagyva; gamifikációs adatelemek bővítése (AT-001, ROPA-001); DPA-001 AdMob/Firebase elfogadási dátumok; DPIA-001 I4 lezárva.
	Dr. Crespo Zsuzsanna

	v1.9.1
	2026. augusztus 1.
	Sybell (DPA-002): a szerződéstervezet aláírása helyett a Sybell ÁSZF 11.1 pontja (2026.07.20., GDPR 28. cikk (3) és (9)) rendezi az adatfeldolgozást; hivatkozások átvezetve (DPA-001, DPA-002, DPIA-001, CHK-001, D2-UGY, SZ-001, WEL-001, XHV-001); ÁSZF archiválva.
	Dr. Crespo Zsuzsanna

	v1.10
	2026. augusztus 1.
	DPA-003 (Bánki Balázs): a fejlesztői észrevételek átvezetése — fejlesztői szerepkör és adatkategóriák szűkítése, incidensbejelentés GDPR 33(2), jogellenes utasítás jelzése GDPR 28(3), harmadik országos transzfer pontosítása, felelősségi alsó korlát törlése. Adminisztrátori funkciókapcsolók és audit-napló felvétele (ROPA-001 17. tétel, 12 hónap megőrzés); admin felület hozzáférési mátrix pontosítása (SZ-001 2.1).
	[külön nem került jóváhagyásra — a v1.10.1 váltotta fel]

	v1.10.1
	2026. augusztus 6. · kieg. 2026. szeptember 4. és 5.
	EN terminológiai egységesítés (Article, Data Controller); a lektori döntések átvezetése; a négy dokumentálatlan kollekció adatköre az AT-001 4. pontjában. 2026. szeptember 4-i kiegészítés: az aláíratlan példányokban az előre kitöltött aláírási dátum helyett helyőrző (14 dokumentum); a GDPR 12(3) szerinti „indokolatlan késedelem nélkül” fordulat átvezetése (AT-001 HU/EN, EJ-001); a DPIA-001-ben az egészségügyi adat visszavonás utáni megőrzése 7 napról 30 napra, a HE-001-gyel egységesítve; a BH-001 angol változatában az EU-US Data Privacy Framework hivatkozás javítása; a DPA-002-ben az aláírás helyett a Sybell ÁSZF 11.1 pontján és az adatkezelői írásbeli utasításon alapuló jogviszony rögzítése; a DPA-001 28. cikk szerinti nyilvántartásában oszlopeltolódás javítása. Továbbá: a ROPA-001 és az ATJ-001 szövegében a nyilvántartott adatkezelési tevékenységek száma a tényleges 25-re javítva (korábban 17, illetve 16); a HJ-001 consent-példáiban a soha nem publikált AT-001 v1.8.3 hivatkozás a publikált v1.8-ra javítva. A lektori döntések átvezetése (2026. szeptember 4.): a GDPR 28(3)(f) szerinti segítségnyújtási kötelezettség beemelése a DPA-002 3.7 és a DPA-003 3.10 pontjaként; a GPS-001 Play Data Safety táblájában a Firebase Analytics felé történő továbbítás — a dokumentum saját fogalmi elhatárolásával összhangban — már nem megosztásként szerepel, az egészségügyi és fitnesz adat pedig nem kötelezőként; a LIA-001 hatóköréből kikerült a Firebase Analytics (L1) és az arra épülő aggregált elemzés (L3), mert azok jogalapja hozzájárulás, és a kizárási tábla ezzel kiegészült; a KK-001 korhatár-indoklásából elmarad a téves Infotv.-hivatkozás, a GPS-001 és az XHV-001 azonos fordulatával együtt; az EJ-001 válaszadási határideje összhangba hozva az AT-001 nyilvános ígéretével (összesen legfeljebb 60 nap); a 12(3) szerinti 30 napos vállalás mellé magyarázó megjegyzés került; a BH-001 magyar változata megkapta a harmadik országba történő adattovábbítás leírását; az AT-001 a Cloud Firestore tárolási helyét a ROPA-val egyezően eur3 európai multirégióként adja meg; a fejlesztő bekerült az AT-001 adatfeldolgozói felsorolásába, a DPA-003 utasítási pontja pedig a transzfer-fordulattal egészült ki; hat helyen az „anonimizált” megjelölés „álnevesített”-re pontosítva. Az adatkezelő 2026. szeptember 4-i nyilatkozata alapján: az adminfelületi kétfaktoros hitelesítés lejárt határidő helyett a tényleges teljesítés dátumával (2026. szeptember 1.) szerepel; a fejlesztő nevére szóló vészleállítási hozzáférés még nincs aktiválva, ezért az SZ-001 hozzáférési mátrixa és a DPA-003 3.9.8 átmeneti rendelkezése a mai és a végleges működést külön rögzíti, a szerepkörrel ténylegesen elérhető adatok tételes felsorolásával; a korábbi projektszintű (Editor) jogosultság visszavonása rögzítve. Az INC-001 érintetti ága megkapta a GDPR 34(3) mentesülési okait, a ROPA 06. tételének megőrzési ideje az AT-001-gyel összhangba került, egy lejárt külső hivatkozás cserélve, és az SZ-001 két többoldalas táblája fejlécismétlést kapott. A dokumentumok első oldaláról elmarad a fejlécben amúgy is szereplő logó második példánya (29 dokumentum); a fejléces logó változatlan, és a dokumentumok szövege egyetlen karakterrel sem változott. 2026. szeptember 5-i kiegészítés: a 15. pontban szóismétlés javítva; a 13. pontban a felelősségkorlátozás kiegészítve a nem korlátozható felelősségi esetekkel; a 14. pontban az egyoldalú módosítás objektív okai és a felhasználó elutasítási útja rögzítve; a csomagszintű lektori jóváhagyás átvezetve a verziótáblába. 2026. szeptember 6-i kiegészítés: az adatkezelő 2026. szeptember 5-i válasza alapján a csomag hatálybalépése 2026. augusztus 1-ről 2026. október 1-re módosítva (79 hely; a DPA-003 alkalmazandósági fordulata, a D2-UGY jóváhagyási dátumai és a verziótáblák dátumai szándékosan érintetlenek). 2026. szeptember 16-i kiegészítés (a lektor 2026.09.15-i 1. döntése, „B” változat): új 5.3 pont — elállási és felmondási jogról szóló fogyasztói tájékoztatás (45/2014. (II. 26.) Korm. r. 20. §, 22. § (1), 23. § (1), 29. § (1) m), 2. melléklet), HU és EN. 2026. szeptember 24-i kiegészítés: a csomag hatálybalépése 2026. október 1-ről 2026. OKTÓBER 12-re módosult. Indok: az ÁSZF-001 14. pontja és az AT-001 9. pontja szerint a felhasználókat a változásról legalább 15 nappal a hatálybalépés előtt értesíteni kell; a közzététel és az értesítés 2026. szeptember 27-én történt meg (a korábban tervezett szeptember 25. helyett). A KK-001 és a PR-001 aláírási dátuma a közzététel napja.
	Dr. Crespo Zsuzsanna

	v1.11
	2026. november 11.
	Új jutalommodell (1.0.79), hatály 2026. november 28.: részvételi jegy kizárólag ingyenes tevékenységért (8.3); a CP részvételi jegyre nem váltható, Pro-időre váltható (5.1); a szerencsekerék CP-t ad (8.1); játékpénz, szezon, láda és kedvezményes programok (8.2); ajánlás (8.4) és bolt (8.5); automatikus reklám, reklám csak hozzájárulással (9.); PiggyRun- és XP-ranglista (10.); a módosítás kifejezett elfogadása (14.); átmeneti rendelkezések (17.). Az 5. tábla a Pro tényleges tartalmához igazítva; a v1.5a kiegészítés 2026. november 28-tól hatályon kívül.
	Dr. Crespo Zsuzsanna

	v1.11.1
	2026. november 11.
	Pontosítás a hatálybalépés előtt (az adatkezelő 2026. november 11-i közlése alapján), hatály 2026. november 28.: a CP kizárólag a saját fiók Pro-idejére váltható (2., 8., 17.1); a szerencsekerék CP-t vagy XP-t ad (8.1); a PiggyRun-ranglistán a felhasználó által beállított becenév is megjelenik (10.1); az alkalmazás kiadási verziója 1.0.83 (a v1.11 sorában szereplő 1.0.79 helyett).
	Dr. Crespo Zsuzsanna

Következő felülvizsgálat: 2027. augusztus 1.
Hatályon kívül 2026. november 28-tól — ld. 8. pont és 17. pont.
v1.5a kiegészítés — CP-egyenlegek:
A Cashletics két CP-egyenleget kezel: freeCp (ingyenesen szerzett CP) és purchasedCp (Google Playen vásárolt CP). A vásárolt CP appon belüli CP-s funkciókra használható, de nyereményjáték-részvételi jegyre nem váltható. Részvételi jegy kizárólag freeCp-ből váltható.

